钦定古今图书集成/方舆汇编/职方典/第1171卷 > 《董湖涉园》严正矩
## 钦定古今图书集成/方舆汇编/职方典/第1171卷 > 《董湖涉园》严正矩

林居不厌僻，筑地此中偏。水阔含秋色，峰青映远天。
古台高见月，乔木澹生烟。夕鸟归飞外，渔人驾短船。

又

寂寂空亭上，孤居无四邻。江湖藏漫叟，风月趁闲人。
波宕“《三湘》色，烟生五柳春。”始知岩谷下，可以托天真。

又

绿野芳先集。萱庭草正肥。莼葵当野膳。萝薜制斑衣。
丘壑行多兴。田园事每违。杖藜惟负米。何以答春晖。

又

“蓬门启复闭，曲迳少行车。”避地堪终隐，浮生应有涯。
临流哀网罟，望野羡桑麻。种秫方将熟，村醪暂可赊。